**A G E N T T I S O P I M U S (päämiehen versio)**

Agenttisopimuspohja on tehty päämiehen näkökulmas­ta tilanteeseen, jossa agentilla on yksinmyyntiedustus ja vähimmäismyyntivelvoite toimialueellaan. Sopimustekstin lisäksi Suomessa ja muissa EU-maissa agentti saa myös lisäsuojaa agenttitoimintaa koskevasta pakottavasta lainsäädännöstä (Suomessa laki kauppaedustajista ja myyntiedustajista 417/1992), jossa mm. turvataan agentin oikeus jälkiprovisioon.

Sopimuspohjan kaikki kohdat tulee tarkistaa ja muuttaa vastaamaan käytännön tilannetta; on   
myös huomioitava, että yhden sopimuskoh­dan muuttaminen yleensä vaikuttaa myös sopimuksen   
muihin lausek­keisiin ja lisämuutokset ovat tällöin tarpeen.

**HUOM.! Tämä sopimuspohja ei sovellu käytettäväksi käytännön tilan­teisiin ilman   
sopimusjuridisen asiantunti­jan tarkistusta ja kor­jauksia.**

***Draft 0.1 – 1.1.20\_\_***

**AGENTTISOPIMUS**

**PÄÄMIES** Suurfirma Oy (jäljempänä ”Päämies”)

Pääkatu 1

00100 Helsinki

**AGENTTI** Myyntiyhtiö Oy (jäljempänä ”Agentti”)

Sivupolku 2

00200 Espoo

**1. TAUSTA**

Päämies on erikoistunut mm. erilaisten ICT-alan tuotteiden tuotekehitykseen ja valmistamiseen ja myyntiin

Suomessa. Agentilla on erityistä toimialaosaamista XYZ-tuotteissa ja kontakteja Pohjoismaiden XYZ-alan

yrityksiin.

**2. SOPIMUKSEN KOHDE**

Päämiehen valmistamien ICT-alan tuotteiden (liite 1, jäljempänä ”Tuote”) markkinointioikeus alla kohdassa

3 määritetyillä alueilla.

**3. SOPIMUSALUEET**

Tämä sopimus koskee Ruotsin, Norjan, Tanskan ja Islannin alueita (jäljempänä ”Alue”).

**4. AGENTIN YKSINOIKEUS**

4.1 Agentilla on yksinoikeus markkinoida tuotteita Alueella, jos Agentin toiminnan tuloksellisuus täyttää alla

kohdassa 4.2 määritellyn vähimmäistason.

4.2 Agentin markkinoinnin Alueella on johdettava 1.4.20\_\_ alkaen jokaisella kalenterivuosineljänneksellä

vähintään \_\_\_\_\_\_\_\_\_\_\_\_ euron toteutuneeseen myyntiin Alueelta.

Mikäli Alueen toteutunut myynti jää tässä sopimuskohdassa 4.2 määrättyä pienemmäksi, Päämies voi

nimittää Alueelle muita agentteja, jälleenmyyjiä tai edustajia sekä myydä itse suoraan Tuotetta Alueen

asiakkaille ilman Agentin myötävaikutusta.

Yksinoikeutensa menetettyään Agentti saa provisiota vain niistä kaupoista, joiden syntyyn Agentti on

suoraan myötävaikuttanut, kuten alla sopimuskohdassa 7.2 on määritelty. Päämies ilmoittaa yksinoikeuden

menetyksestä Agentille kirjallisesti. Agentin yksinoikeus on päättynyt ilmoituspäivää seuraavan

kalenterivuosineljänneksen ensimmäisenä päivänä.

**5. SOPIMUSTEN TEKEMINEN**

Agentti markkinoi Tuotetta Päämiehen hinnaston mukaisesti ja Päämies solmii myyntisopimukset Alueen

asiakkaiden kanssa. Päämiehen on ilmoitettava Agentille viimeistään viikon kuluessa, jos Päämies ei

hyväksy Agentin sille esittämää Alueen asiakkaan tilausta Tuotteesta.

**6. TOIMITUSEHDOT**

Päämies toimittaa Tuotteet Alueen asiakkaille Päämiehen kulloinkin voimassaolevien vakiotoimitusehtojen

mukaisesti.

**7. PROVISIO**

7.1 Agentin yksinoikeuden ollessa voimassa Agentilla on oikeus saada 10 %:n provisio kaikista Alueella

tapahtuneista Tuotteiden kaupoista. Provisio maksetaan Agentille kuukausittain.

7.2Mikäli Agentti menettää yksinoikeutensa yllä sopimuskohdassa 4.2 määritellyllä tavalla, on Agentti

oikeutettu provisioon vain niistä kaupoista, joiden syntyyn Agentti on suoraan myötävaikuttanut. Provisio

maksetaan Agentille näistä kaupoista kuukausittain.

**8. OIKEUDET JA VELVOLLISUUDET**

8.1 Sopijapuolet kokoontuvat vuosittain myyntikokoukseen syyskuussa Päämiehen ilmoittamassa

paikassa. Agentti maksaa myyntikokouksen omat matka- ja majoituskulunsa.

8.2 Agentin on aktiivisesti markkinoitava Tuotteita Alueella. Agentin on noudatettava Tuotteen hintoja sekä

Päämiehen maksu- ja toimitusehtoja koskevia ohjeita. Agentti ei saa markkinoida tai myydä Tuotteen kanssa

kilpailevia tuotteita Alueella. Agentti ei saa provision lisäksi muuta korvausta toiminnastaan.

8.3 Päämies luovuttaa Agentille kaikki Tuotteen markkinointia varten tarvittavat tekniset tiedot ja esitteet.

Päämies vastaa siitä, että Tuotteet eivät loukkaa kolmannen osapuolen immateriaalioikeuksia.

**9. MESSUT JA MARKKINOINTITAPAHTUMAT**

Agentti on velvollinen osallistumaan yhdessä Päämiehen kanssa Alueella järjestettäviin messuihin ja

myyntinäyttelyihin vähintään kaksi kertaa kalenterivuodessa. Päämies maksaa kaikki tilaisuuksien

osallistumis- ja järjestämiskulut, mutta Agentti on velvollinen maksamaan omat matka- ja majoituskulunsa.

**10. YHTEYSHENKILÖ**

Päämiehen yhteyshenkilö on \_\_\_\_\_\_\_\_\_\_.

Agentin yhteyshenkilö on \_\_\_\_\_\_\_\_\_\_\_\_\_\_\_.

Yhteyshenkilön vaihtamisesta on ilmoitettava sopijapuolelle kirjallisesti.

**11. SALASSAPITO**

Sopijapuolella on salassapitovelvollisuus tämän sopimuksen perusteella tietoon saaduista toisen

osapuolen liikesalaisuuksista ja muusta luottamuksellisesta informaatiosta.

**12. SOPIMUKSEN VOIMASSAOLO, IRTISANOMINEN JA PURKAMINEN**

12.1 Tämä sopimus on voimassa 31.12.20\_\_ saakka.

12.2 Ellei sopimusta irtisanota viimeistään kolme (3) kuukautta ennen sopimuskauden päättymistä, sen

voimassaolo jatkuu kalenterivuoden kerrallaan kolmen (3) kuukauden irtisanomisajoin. Kolmannen

sopimusvuoden jälkeen molempien sopijapuolten irtisanomisaika on kuusi (6) kuukautta.

12.3 Mikäli toinen sopijapuoli olennaisesti rikkoo tämän sopimuksen ehtoja eikä korjaa menettelyään 30

päivän kuluessa saatuaan asiasta kirjallisen reklamaation, toisella sopijapuolella on oikeus purkaa sopimus

päättymään välittömästi.

**13. RIITAISUUKSIEN RATKAISEMINEN JA SOVELLETTAVA LAKI**

Tähän sopimukseen sovelletaan Suomen lakia ja erimielisyydet ratkaistaan välimiesmenettelystä

annetun lain mukaisesti Helsingissä yhden välimiehen välimiesoikeudessa. Välimiehen asettaa

Keskuskauppakamarin välityslautakunta.

**14. SOPIMUSMUUTOKSET**

Kaikki tähän sopimukseen tehtävät muutokset on tehtävä kirjallisesti ja molempien sopijapuolten on ne

allekirjoitettava.

Tämä sopimus on laadittu kahtena samasanaisena kappaleena, joista yksi jää kummallekin sopijapuolelle.

**Helsingissä tammikuun 1. päivänä 20\_\_**

**Suurfirma Oy Myyntiyhtiö Oy**

**== == ===**

**LIITE 1 –**

**PÄÄMIEHEN TUOTTEET**